Püski

Püski je obec v Maďarsku v Rábsko-mošonsko-šopronskej župe v Mosonmagyaróvárskom obvode.

Má rozlohu 839 ha a žije tu 669 obyvateľov (2007).

 Dejiny 
Prvá písomná zmienka o obci pochádza z roku 1314. V roku 1397 sa spomína pod názvom Piski, v roku 1488 ako Pysky. Patrila rábskemu biskupstvu. Podľa legendy je názov obce odvodený z mena rábskeho biskupa Jánosa Püskiho, ktorý sa v okolitých dubinách skrýval pred svojimi prenasledovateľmi. Keď sa v polovici 17. storočia stal biskupom, dovolil viacerým utečeneckým rodinám, aby sa na tomto území usadili. V skutočnosti však názov obce pochádza od slova püspoki (biskupský). Predpokladá sa, že podobne ako miestna časť Bratislavy Podunajské Biskupice bola aj obec Püski biskupským majetkom a že dnešná podoba jej názvu vznikla skrátením slova püspoki. 

 Externé odkazy 
 Komunitný portál pre Slovákov žijúcich za hranicami a v okolí obce Rajka 

Kategória:Obce v Maďarsku